אסמאעילה קוליבאלי

אסמאעילה שייק קוליבאלי (בצרפתית: Ismaila Cheick Coulibaly; נולד ב-25 בדצמבר 2000 במאלי) הוא כדורגלן מאלי המשחק בעמדת הקשר בקבוצת שפילד יונייטד מהפרמייר ליג ובנבחרת מאלי.

קריירת מועדונים 
קוליבאלי גדל במחלקת הנוער של דוגוולופילה. ב-14 בינואר 2019 חתם על חוזה לארבע שנים בסרפסבורג 08 מליגת העל הנורווגית. הוא ערך 27 הופעות ליגה במדי המועדון, בהן הבקיע ארבעה שערים.

ב-9 בספטמבר 2020 חתם בשפילד יונייטד מהפרמייר ליג, והושאל מיידית לשלוש עונות לבירסחוט מליגת העל הבלגית. הוא שיחק במועדון במשך שתי עונות, בהן ערך 42 הופעות ליגה והבקיע חמישה שערים, וחזר לשפילד יונייטד לאחר שבירסחוט נשרה לליגת המשנה הבלגית.

לקראת עונת 2022/2023 נכלל קוליבאלי בסגל שפילד יונייטד, שבינתיים נשרה לפוטבול ליג צ'מפיונשיפ. ב-7 בינואר 2023 ערך את הופעת הבכורה שלו במועדון, בניצחון 2-0 על מילוול במסגרת הסיבוב השלישי בגביע ה-FA. ב-11 בפברואר ערך את הופעת הבכורה שלו בליגה, בניצחון 3-0 על סוונסי סיטי במסגרת המחזור ה-31.

קריירה בינלאומית 
ב-28 במרץ 2023 ערך קוליבאלי את הופעת הבכורה שלו בנבחרת מאלי, בהפסד 1-0 לנבחרת גמביה במסגרת מוקדמות גביע אפריקה לאומות 2023.

קישורים חיצוניים

הערות שוליים 

כדורגלנים מאלים
קשרי כדורגל מאלים
כדורגלני סרפסבורג 08
כדורגלני שפילד יונייטד
כדורגלני בירסחוט
כדורגלני נבחרת מאלי
מאלים שנולדו ב-2000